Mange af de 154.069 unge på 18, 19 og 20 år, som ifølge Danmarks Statistik bor hjemme hos deres forældre, vil gerne flytte hjemmefra. Eller forældrene synes, det er på tide, de rykker, men det kan ikke lade sig gøre på grund af økonomi og boligmangel.

Går unge under 20 år går på gymnasiet eller tager anden ungdomsuddannelse, kan de ikke få udeboende SU, og manglen på billige ungdomsboliger er stor. Alligevel fylder synspunkter, der karakteriserer de unge som forkælede og kræsne en del i debatten.

»Flosklen om, at studerende kun vil bo på Rådhuspladsen bliver ved med at køre, men jeg har aldrig set bevis for det. Påstanden er desværre med til at negligere et kæmpestort problem«, siger formand for Danske Studerendes Fællesråd Yasmin Davali.